অপরদিকে দিনের বেলায় কটেজগুলোতে তরুন-তরুনীদের অবাধ বিচরনে এলাকাবাসীদের মাঝে ক্ষোভের সৃষ্টি হয়েছে। পুলিশ জানায়, গোপন সংবাদের ভিত্তিতে অনুমোদনহীন এই পার্কের ভিতরে যাদু প্রদর্শনীর নামে অশ্লীল নৃত্যের এমন খবর পেয়ে অভিযান চালানো হয়। এ সময় ওই পার্কের ব্যবস্থাপকের দায়িত্বে থাকা জিকরুল হককে গ্রেফতার করা হয়। সৈয়দপুর থানার ভারপ্রাপ্ত কর্মকর্তা আমিরুল ইসলাম ঘটনার সত্যতা নিশ্চিত করে জানান, পার্কের জন্য অনুমোদনের কাগজপত্র প্রদর্শন না করা পর্যন্ত দর্শনার্থীদের জন্য তা বন্ধ থাকবে।